Vitalijus Majorovas

Vitalijus Majorovas (1961–1997) – daugkartinis Lietuvos vaikų, jaunučių, jaunių ir jaunimo amžiaus grupių šachmatų čempionas, TSRS sporto meistras (1979), Tarptautinis meistras (1987), šachmatų treneris, pirmasis Lietuvos šachmatų federacijos prezidentas po šios organizacijos veiklos atkūrimo (1989-1991). Plungės sporto mokyklos trenerio Vitaliaus Vlado Andriušaičio mokinys.

 Biografija 
Mokėsi Plungės pirmojoje vidurinėje mokykloje (dabar A.Jucio). 1970-1979 metais lankė šachmatų treniruotes Plungės sporto mokyklos šachmatų skyriuje.
Tuomet buvo perspektyviausias bei stipriausias Plungės šachmatininkas, su kurio vardu susiję patys svarbiausi to laikotarpio plungiškių šachmatininkų laimėjimai. 
1979 metais Vitalijus Majorovas, TSRS tautų spartakiadoje įvykdęs sporto meistrui keliamus normatyvinius reikalavimus, tapo pirmuoju moksleiviu šachmatininku - TSRS sporto meistru - pokario Lietuvos šachmatų istorijoje. 1987 m. jam buvo suteiktas Tarptautinio sporto meistro vardas.
1979-1984 metais mokėsi Vilniaus valstybiniame universitete (dabar Vilniaus Universitetas) ir įgijo ekonominės kibernetikos specialybę. Po studijų dirbo LR Ekonomikos ministerijoje .
1992-1995 metais Jungtiniuose Arabų Emyratuose dirbo šachmatų treneriu. Su savo auklėtiniais dalyvavo Pasaulio jaunių šachmatų čempionatuose.

 Šeima 
Žmona Virginija (žurnalistė), sūnus Vitalijus (gimęs 1985 m.), duktė Aušrinė (gimusi 1991 m.). 

 Pasiekimai 
 Daugkartinis Lietuvos šachmatų vicečempionas (1982, 1988, 1989, 1990)
 Bronzą Lietuvos šachmatų čempionatuose iškovojo tris kartus (1977, 1979 ir 1985) m.
 1978 m. TSRS jaunių komandinės šachmatų pirmenybės, Taškentas, Uzbekistanas, Išsamūs 1978 m. TSRS jaunių komandinių šachmatų pirmenybių rezultatai
 1979 m. TSRS kaimo draugijų jaunių šachmatų pirmenybės pirmoji vieta
 1983 m. Vlado Mikėno taurės turnyras Klaipėda, ketvirtoji vieta V.Mikėno taurės turnyro rezultatai
 1985 m. V Visasąjunginės komandinės kaimo draugijų šachmatų pirmenybės Nachičevanė, Azerbaidžanas, 3 vieta, 8.5 tšk. iš 11 Išsamūs V Visasąjunginių komandinių kaimo draugijų šachmatų pirmenybių rezultatai
 Keturis kartus kartus atstovavo Lietuvai SSRS komandiniuose čempionatuose: 1979 m., žaisdamas už Lietuvą prie 7-os lentos (6½ iš 8) iškovojo individualią 1-ąją vietą.  1983 m. žaidė prie 3-ios, 1985 ir 1986 m. - prie 2-os, kur su komanda iškovojo 5-ąją  komandinę vietą. 
 1991 m. IV pasaulio lietuvių sporto žaidynės Marijampolė, pirmoji vieta

 Šaltiniai 

 Nuorodos 
 Vitalijaus Majorovo šachmatų partijos
 Lietuvos sporto enciklopedijos informacija
 Plungės VŠK „Bokštas“ tinklalapis 
 1986 m. 18 TSRS komandinių šachmatų pirmenybių rezultatai
 TSRS vykusių įvairių varžybų rezultatai

Kategorija:Lietuvos šachmatininkai
Kategorija:Lietuvos šachmatų treneriai
Kategorija:Lietuvos šachmatų federacijos prezidentai